สื่อสารกับเพื่อนร่วมงาน หลีกเลี่ยงปัญหา อ่านการสื่อสารที่ไม่ใช่ภาษา
ลองคิดดูว่าเพื่อนร่วมงานชมคุณบ่อยๆ หรือเปล่า คำชมหรือการแสดงความคิดเห็นด้านบวกอื่นๆ อาจแสดงให้เห็นว่าเขามองคุณในแง่ดีหรืออาจจะแอบชอบคุณก็ได้  ถ้าเพื่อนร่วมงานชมงานที่คุณทำไม่ขาดปาก ก็เป็นไปได้ว่าเขาอาจจะแค่เคารพคุณในฐานะเพื่อนร่วมงานเฉยๆ ถ้าเพื่อนร่วมงานชมลักษณะภายนอกหรือสิ่งอื่นๆ ที่ไม่เกี่ยวกับงาน ก็เป็นไปได้ว่าเขาอาจจะชอบคุณแบบคนรัก อย่าเอาแค่คำชมอย่างเดียวมาเป็นตัวตัดสินว่าเพื่อนร่วมงานแอบชอบคุณ แต่ให้ประเมินคำชมในบริบทของปัจจัยอื่นๆ ด้วย หัวข้อของการสนทนาระหว่างคุณกับเพื่อนร่วมงานก็เป็นสิ่งที่บอกใบ้ได้ค่อนข้างมากว่าเขารู้สึกอย่างไรกับคุณ เพราะฉะนั้นให้สังเกตสักเล็กน้อยว่าเพื่อนร่วมงานพูดอะไรกับคุณและเขาเริ่มต้นบทสนทนาประเภทไหน ถามตัวเองว่า   เพื่อนร่วมงานพูดเรื่องส่วนตัวมากๆ หรือเปล่า เพราะถ้าเป็นอย่างนั้น มันก็อาจเป็นสัญญาณที่บ่งบอกว่าเขาคิดกับคุณมากกว่าแค่คนรู้จัก เพื่อนร่วมงานคุยเรื่องเซ็กส์ ความใกล้ชิด หรือความชอบพอแบบหนุ่มสาวกับคุณหรือเปล่า เพราะมันอาจจะเป็นวิธีเรียกความสนใจแบบคนรักจากคุณ เพื่อนร่วมงานไว้ใจเล่าความลับให้คุณฟังหรือเปล่า สิ่งนี้อาจจะบอกได้ว่าเขาเห็นคุณเป็นมากกว่าแค่เพื่อนร่วมงาน เพื่อนร่วมงานชวนคุณไปร่วมกิจกรรมที่นอกเหนือจากงานหรือเปล่า นี่เป็นสัญญาณที่ชัดเจนว่าเขาสนใจคุณแบบคนรักแน่ๆ หลังจากที่สังเกตสัญญาณอื่นๆ มาสักพัก คุณก็อาจจะต้องถามเพื่อนร่วมงานออกไปตรงๆ ว่าเขาแอบชอบคุณหรือเปล่า แม้ว่าวิธีนี้อาจจะไม่ใช่สิ่งที่ง่ายและสบายใจที่สุดที่คุณจะทำ แต่มันก็อาจจะให้ผลลัพธ์ที่คุณต้องการก็ได้  พูดประมาณว่า “คุณคิดว่าความสัมพันธ์ของเราเกินเรื่องงานไปไหมคะ” ถ้าไม่อยากถามออกไปตรงๆ ลองใช้มุกขำๆ เกริ่นคำถามออกมาก็ได้ คุณอาจจะเล่นมุกเรื่องที่พนักงานคนอื่นๆ คอยเลี่ยงคุณหมด แล้วก็บอกว่า “คุณดูจะไม่ได้เกลียดขี้หน้าฉันเหมือนคนอื่นๆ เลยนะ” แต่ระวังจะกลายเป็นว่า คุณกำลังบอกใบ้ว่าคุณอยากได้มากกว่าความสัมพันธ์ในที่ทำงาน ก่อนจะเริ่มลงมือหาคำตอบว่าเพื่อนร่วมงานแอบชอบคุณหรือเปล่า คุณต้องไปศึกษาก่อนว่านโยบายของบริษัทเรื่องความสัมพันธ์เชิงชู้สาวในที่ทำงานเป็นอย่างไร เรื่องนี้เป็นเรื่องสำคัญเพราะถึงแม้ว่าคุณจะไม่ได้อยากมีความสัมพันธ์กับเขา แต่ข่าวลือว่าคนสองคนกิ๊กกันก็ยังอาจสร้างปัญหาได้  ถ้ามีคู่มือพนักงานก็ให้อ่านเรื่องนโยบายด้านความสัมพันธ์ในที่ทำงาน ถ้าคุณไม่สามารถหาข้อมูลที่ไหนได้แล้ว ให้พูดคุยกับตัวแทนฝ่ายบุคคล แจ้งผู้บังคับบัญชาถ้าคุณเริ่มสร้างความสัมพันธ์ที่เป็นทางการระหว่างกัน เวลาที่คุณพยายามค้นหาว่าเพื่อนร่วมงานของคุณแอบชอบคุณหรือเปล่า คุณต้องพยายามเลี่ยงการสนทนาหรือการกระทำใดๆ ที่อาจถูกตีความไปว่าเป็นการคุกคามทางเพศ ซึ่งเป็นสิ่งที่ยากมากๆ เพราะแต่ละคนก็อ่อนไหวกับเรื่องนี้ไม่เหมือนกัน และอาจจะมองว่าคำวิจารณ์ที่ดูเหมือนไม่มีอะไรของคุณมีความหมายลึกซึ้งกว่านั้น  อย่าวิจารณ์เรื่องเพศหรือเรื่องชู้สาวอย่างโจ๋งครึ่มกับคนที่คุณไม่ได้มีความสัมพันธ์ที่เป็นทางการระหว่างกันเด็ดขาด อย่าแตะเนื้อต้องตัวพนักงานคนอื่นๆ ยกเว้นว่าเขาจะยินดีให้คุณทำอย่างนั้น และอย่าแตะเนื้อต้องตัวในทางเพศหรือชู้สาวในที่ทำงานเด็ดขาดแม้ว่าคุณจะมีความสัมพันธ์ซึ่งกันและกัน ถ้าคุณคิดว่าเขาแอบชอบคุณ และคุณไม่สบายใจที่จะบอกให้เขารู้ว่าคุณไม่ได้สนใจเขา ก็อาจจะลองติดต่อฝ่ายบุคคลก็ได้ ถ้าเขายังรุกคืบเข้ามาทั้งที่คุณส่งสัญญาณแล้วว่าให้หยุด ให้ติดต่อฝ่ายบริหารหรือฝ่ายบุคคลทันที ไม่แน่ว่าสิ่งสำคัญที่สุดที่คุณต้องทำเวลาค้นหาคำตอบว่าเพื่อนร่วมงานแอบชอบคุณหรือเปล่าก็คือการไม่ทึกทักเอาเอง เพราะการทึกทักเอาเองจะทำให้คุณด่วนสรุปเรื่องต่างๆ ทั้งที่ยังไม่รู้แน่ชัด ซึ่งพอคุณทำแบบนี้ คุณก็อาจจะทำหรือพูดอะไรที่อาจทำให้เกิดปัญหาหรือทำร้ายความรู้สึกของคนอื่น  เวลาที่ตัดสินใจว่าจะทำอะไร คุณต้องแน่ใจว่าตัวเองได้รับข้อมูลที่ถูกต้องก่อนเสมอ อย่าปฏิบัติกับเขาไม่เหมือนเดิมเพราะคุณคิดว่าเขาแอบชอบคุณ อย่าหวังผลประโยชน์ในเรื่องของการเดต การมีเพศสัมพันธ์ หรืออะไรทำนองนั้นจากคนที่คุณคิดว่าเขาแอบชอบคุณ อย่าลืมสังเกตว่าคนๆ นี้ปฏิบัติต่อพื้นที่ส่วนตัวของคุณอย่างไร ถ้าเพื่อนร่วมงานมีใจให้คุณ เขาก็อาจจะเข้ามาในพื้นที่ส่วนตัวของคุณมากกว่าเมื่อเทียบกับว่าถ้าเขาไม่ได้รู้สึกอะไร  คนๆ นี้เข้ามาในพื้นที่ส่วนตัวของคุณด้วยท่าทีที่อบอุ่นและไม่ได้คุกคามหรือเปล่า เขาอาจจะแค่อยากเข้าใกล้คุณหรือแสดงความชอบพอเฉยๆ ก็ได้ สังเกตว่าเพื่อนร่วมงานคนนี้มักจะเข้ามาในพื้นที่ส่วนตัวเพื่อจับไหล่ จับผม จับหรือแตะแขน หรือบังเอิญเจอคุณอยู่บ่อยๆ หรือเปล่า สังเกตว่าเขาปฏิบัติต่อคนรอบตัวคุณอย่างไรก่อนจะสรุปว่าเขาแอบชอบคุณหรือเปล่าเสมอ ระวังอย่าสับสนระหว่าง “คนที่ชอบพูดใกล้ๆ” หรือคนที่ไม่เข้าใจหรือไม่เคารพพื้นที่ส่วนตัวกับคนที่แอบมีใจให้คุณ อีกวิธีที่จะช่วยให้คุณรู้ว่าเพื่อนร่วมงานแอบชอบคุณหรือไม่โดยไม่ใช้คำพูดก็คือ พิจารณาว่าเขาพยายามอย่างมากที่จะได้อยู่ใกล้คุณหรือเปล่า ถ้าเป็นอย่างนั้น ก็อาจเป็นสัญญาณว่าเขาแอบชอบคุณ  ถ้าเขาไม่ได้มีเหตุผลที่เป็นประโยชน์หรือเข้าใจได้ แต่เขาก็ยังเข้ามาอยู่ใกล้ๆ คุณเสมอ ก็เป็นไปได้ว่าเขาอาจมีใจให้คุณ ถ้าเขาอยู่ใกล้คุณบ่อยๆ แต่นั่นเป็นเพราะความจำเป็น เขาก็อาจจะไม่ได้รู้สึกอะไรกับคุณก็ได้ ใช้เวลาสักหน่อยในการพยายามสังเกตว่า เพื่อนร่วมงานชอบมองคุณบ่อยๆ หรือเปล่า ถ้ามีสัญญาณอื่นๆ ร่วมด้วย การที่เขามองคุณก็อาจจะเป็นสิ่งที่บ่งบอกว่าเขาแอบชอบคุณอยู่ เพื่อนร่วมงานอาจจะแอบชอบคุณถ้าหาก   เขาลอบมองมาที่คุณตลอดทั้งวันโดยไม่มีเหตุผลที่แน่ชัด เขาจ้องมาที่คุณ ขยิบตาให้ หรือไม่ก็ใช้สายตาเรียกร้องความสนใจจากคุณในระหว่างการประชุมหรือโอกาสอื่นๆ ในที่ทำงาน เขาคอยมองลักษณะทางกายของคุณเป็นประจำ ภาษาท่าทางคือสิ่งที่สำคัญมากในการบอกว่าเพื่อนร่วมงานแอบชอบคุณหรือเปล่า การสังเกตภาษาท่าทางของเพื่อนร่วมงานจะทำให้คุณได้คำบอกใบ้สำคัญว่าเขารู้สึกอย่างไรกับคุณ   เพื่อนร่วมงานยืนในท่าทีที่เชิญชวนหรือผ่อนคลายหรือเปล่า ถ้าแขนและขาของเขาเปิดออกและท่าทางของเขาก็ดูผ่อนคลาย ก็เป็นไปได้ว่าเขาอาจจะสนใจคุณ เพื่อนร่วมงานส่งสัญญาณว่าเขาปิดกั้นตัวเองจากคุณหรือเปล่า ถ้าเขายืนกอดอกหรือไม่ค่อยพูดค่อยจา ก็แปลว่าเขาอาจจะประหม่าหรือไม่ก็ไม่ได้สนใจคุณเลย ประเมินภาษาท่าทางร่วมกับสัญญาณอื่นๆ ที่เขาส่งมาให้คุณเสมอ
สังเกตว่าเพื่อนร่วมงานชมคุณบ่อยๆ หรือเปล่า. ประเมินว่าเพื่อนร่วมงานคุยกับคุณเรื่องอะไร. ถามเพื่อนร่วมงานเรื่องความสัมพันธ์ระหว่างคุณกับเขา. ศึกษานโยบายเรื่องความสัมพันธ์ในที่ทำงานของบริษัท. เลี่ยงสิ่งที่อาจถูกตีความว่าเป็นการคุกคามทางเพศ. อย่าทึกทักเอาเอง. ดูว่าคนๆ นั้นปฏิบัติต่อพื้นที่ส่วนตัวของคุณอย่างไร. สังเกตว่าเขามักจะหาข้ออ้างมาอยู่ใกล้ๆ คุณหรือเปล่า. ดูว่าเขามองคุณหรือเปล่า. สังเกตภาษาท่าทาง.
https://www.wikihow.com/Know-if-a-Coworker-Has-a-Crush-on-You https://www.wikihow.com/Know-if-a-Coworker-Has-a-Crush-on-You https://www.wikihow.com/Know-if-a-Coworker-Has-a-Crush-on-You
Communicating with your Coworker Avoiding Problems Reading Nonverbal Communication